# **DECIZIA ETAPEI DE ÎNCADRARE**

## Nr. număr din 23.03.2017

EIA

Ca urmare a solicitării de emitere a acordului de mediu adresate de **Handru Elisabeta**, cu sediul în Str. Horea, Nr. 22, Floreşti , Judetul Cluj, , înregistrată la APM Cluj cu nr. 27869/13.12.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.03.2017, că proiectul *Construire imobil de tip supermarket şi magazin produse din carne şi brânzeturi, accese auto şi pietonale, trotuare, amenajări exterioare, sistematizare verticală, reclame pe faţade şi în parcare, pilon publicitar luminos, împrejmuire perimetrală, branşamente la utilităţi, organizare de şantier* propus a fi amplasat în localitatea Floreşti, str. Eroilor, FN, comuna Floreşti, judeţul Cluj nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10. b*) proiecte de dezvoltare urbană, inclusiv construcţia centrelor comerciale şi a parcărilor auto*

b) prin măsurile care se vor lua, proiectul propus nu implică generarea de emisii semnificative în mediu;

c) deşeurile rezultate din realizarea proiectului se vor colecta separat şi se vor valorifica/elimina prin operatori autorizaţi;

d) pe parcursul derulării procedurii nu au fost formulate observaţii din partea publicului referitoare la realizarea proiectului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a) proiectul propus nu intră sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) *privind regimul ariilor naturale protejate, conservarea habitatelor naturale, a florei şi faunei sălbatice,* cu modificările şi completările ulterioare

Condiţiile de realizare a proiectului:

a) organizare de şantier în perimetrul amplasamentului, cu dotări minime pentru depozitare deşeuri rezultate din realizarea proiectului;

**Proiectul prevede:**

Construire imobil de tip supermarket

Constructii : 1443,05 m² - 28.15 %

Circulatii auto: 1763,00 m² - 34.40 %

Parcari, alei, trotuare: 1182,00 m² - 23.65 %

Zone verzi amenajate: 736,42m² -14.35 %

Nr. total parcări: 80

Nr. parcări destinate persoanelor cu disabilităţi locomotorii: 3

P.O.T. = 28.15 %

C.U.T. = 0.28

Accesul în incintă al autoturismelor se face din strada Eroilor.

Racordare la utilităţi.

b) stocarea temporară a deşeurilor rezultate din realizarea proiectului direct în containere, în spaţii special amenajate, cu gestionarea corespunzătoare a acestora;

c) deşeurile rezultate vor fi colectate separat, pe tipuri şi vor fi predate unităţilor specializate în vederea valorificării; se interzice depozitarea deşeurilor de orice fel în mod neorganizat pe sol, în albiile sau pe malul cursurilor de apă;

d) este interzisă incinerarea sau îngroparea pe amplasamentul proiectului sau în vecinătatea acestuia a oricărui tip de deşeu;

e) utilizarea pe durata de realizare a lucrărilor a mijloacelor de transport şi a utilajelor cu stare tehnică corespunzătoare, astfel încît să fie exclusă orice posibilitate de poluare a mediului înconjurător cu combustibil ori material lubrifiant , direct sau indirect;

f) asigurarea transportului şi manipularea deşeurilor astfel încât să se evite pierderile din utilajele de transport;

g) se interzic lucrările de întreţinere şi reparaţii la utilajele şi mijloacele de transport în cadrul obiectivului de investitie, acestea se vor realiza numai prin unităţi specializate autorizate;

h) folosirea de utilaje cu capacitate de productie adaptate la volumele de lucrări necesar a fi realizate şi cu niveluri moderate de zgomot;

i) asigurarea pe amplasament a stocurilor de materiale absorbante pentru intervenţie în cazul scurgerii de substanţelor petroliere şi a recipienţilor speciali pentru stocarea temporară, înainte de eliminare , a materialelor contaminate;

j) refacera zonei ocupate cu organizarea de şantier la terminarea lucrărilor cu eliminarea/valorificarea tuturor deşeurilor stocate temporar pe amplasament.

Titularul proiectului are obligaţia de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Grigore CRĂCIUN**

**Şef serviciu AAA,**

**ing. Anca Cîmpean**

Întocmit,

cons. ing. Sevastiţa LEHENE